জানা যায়, ১৮ বছর বয়সী মেয়েকে ঈদের ছুটি কাটানো ও পরিবারের সদস্যদের সঙ্গে সাক্ষাতের কথা বলে ছয় সপ্তাহের জন্য বাংলাদেশে নিয়ে যান তার মা-বাবা। এর এক সপ্তাহেরও কম সময়ের মধ্যে মেয়েটিকে বিয়ের ওই পরিকল্পনা সম্পর্কে জানানো হয়। এতে অস্বীকৃতি জানালে ওই কিশোরীকে সহিংস আচরণের হুমকিও দেন মা বাবাএ ব্যাপারে শনিবার আলাপকালে ব্রিটেনে কমিউনিটি নেতা কে এম আবু তাহের চৌধুরী বলেন, ‘ফোর্স ম্যারেজ সাম্প্রতিক একটি বড় ইস্যু। কিন্তু কিছু কিছু ক্ষেত্রে ইস্যুটির অপব্যবহারও হচ্ছে। অনেক ক্ষেত্রে বিয়ের পর বনিবনা না হওয়ার কারণেও ফোর্স ম্যারেজের অভিযোগ তোলা হচ্ছে। কোনও মা-বাবাই সন্তানের অমঙ্গল চান না। কিন্তু, তারপরও গত সপ্তাহে মা-বাবার বিরুদ্ধে বাংলাদেশি বংশোদ্ভূত এক মেয়ের দায়ের করা মামলায় রায় হয়েছে। কন্যাকে জোর করে দেশে নিয়ে বিয়ে দেবার ঘটনায় মা- বাবা দুজনই জেলে গেছেন। কমিউনিটির জন্য এটি একটি লজ্জা ও বেদনাদায়ক খবর।’